El 1494, després del seu casament amb Agnes Frey, va viatjar a Itàlia, on va connectar amb el Renaixement italià, del qual tingué una gran influència, sobretot de Giovanni Bellini. En aquest país va fer aquarel·les de paisatges, sempre d'un detallisme goticitzant en l'acabat. Atret per la natura, va fer estudis excel·lents d'animals i plantes, que plasmà en aquarel·les, com els famosos dibuixos de la llebre, el rinoceront, el lleó o l'ala d'un ocell.